钦定古今图书集成/明伦汇编/闺媛典/第054卷 > 李甫二女
## 钦定古今图书集成/明伦汇编/闺媛典/第054卷 > 李甫二女

按《开封府志》：李甫二女，尉氏人。长十八，次十四。正德
七年，流贼至，恐为所污，长女置白练带于袖中，次女
见而问之，曰：“‘为不失身计也’。次女悟，遂亦裂帛袖之，
相戒曰：‘慎勿使二亲知也’。”未几，贼果攻尉氏，父甫守
城，母馈饷，俄传城陷，二女俱缢死。事闻，诏旌其门。